EkBass/fiwiki-20250220-pages-articles huggingface dataset:
Rantakidusankerias

Rantakidusankerias (Alabes dorsalis) on imureihin kuuluva kalalaji. Lajia tavataan Australian rannikolta. ==Koko ja ulkonäkö== Rantakidusankerias kasvaa suurimmillaan noin 12 cm pitkäksi. Ruumiinrakenteeltaan laji on pitkänomainen ja litteähkö. Kalan selkä-, pyrstö- ja peräevät ovat yhtyneet toisiinsa. Rantakidusankeriaalla ei ole rintaeviä ja vatsaevistä on muodostunut alkeellinen imulevy. Väriltään laji vaihtelee vihreästä oranssiin ja ruskeaan. Varsinkin täysikasvuisilla kaloilla on kyljissään mustia laikkuja. ==Levinneisyys ja elintavat== Rantakidusankeriaan levinneisyysalue ulottuu Queenslandin eteläosista itäiseen Etelä-Australiaan ja Tasmaniaan. Kala elää rannikkojen riutoilla, kivikkoisilla leviä kasvavilla aleuilla ja vuorovesilammikoissa. ==Lähteet== Luokka:Imurikalat
Eva Tulenheimo

Eva Debora Tulenheimo o.s. Héman (3. toukokuuta 1885 Lammi – 5. elokuuta 1977 Helsinki) oli sotavuosina Lotta-Svärd -järjestön keskusjohtokunnan 2. varapuheenjohtaja ja ennen sotia Pohjois-Hämeen piirin puheenjohtaja sekä Lotta-Svärd -lehden toimituskunnassa. Ammatiltaan hän oli lääkäri.Pohls & Latva-Äijö 2009, s. 190. Eva Tulenheimon vanhemmat olivat rovasti, asessori, valtiopäivämies ja kirjailija Gustaf Adolf Héman, aik. Mäkelä (1855–1917) ja Lydia Lovisa os. Silander (1860–1920).geni.com:Eva Debora Tulenheimo (Héman) Hän valmistui lääketieteen kandidaatiksi 1910 ja lääketieteen lisensiaatiksi 1915. Hän työskenteli sen jälkeen pääasiassa kotikuntansa Kangasalan kunnanlääkärin viransijaisena ja toimi paikkakunnan koululääkärinä. Hä oli naimisissa kangasalalaisen insinöörin Martti Tulenheimon (v:teen 1906 Thulé) kanssa. Eva Tulenheimo oli aktiivi vapaaehtoistyön tekijä toimien lottien ohella Mannerheimin Lastensuojeluliitossa, partiossa sekä erilaisissa kunnallisissa luottamustehtävissä. Eva Tulenheimo oli perustamassa Lotta Svärdin Pohjois-Hämeen piiriä, ja hänet valittiin piirin ensimmäisen johtokunnan varapuheenjohtajaksi. Vuonna 1936 hän valittiin piirin puheenjohtajaksi. Samaan aikaan hän toimi piirinsä lääkintäjaoston päällikkönä. Vuonna 1941 hänet valittiin Lotta Svärdin keskusjohtokuntaan, sen 2. varapuheenjohtajaksi. Samaan aikaan hän toimi järjestön lehden Lotta Svärd- lehden toimituskunnassa. Hän otti järjestön lääkintäjaoston päällikkyyden vuonna 1943 Suoma Lottaranta-Airilan erotessa tehtävästä. Järjestöä alasajettaessa syksyllä 1944 Eva Tulenheimo oli mukana tässä työssä.Pohls & Latva-Äijö 2009, s. 194. Sotien jälkeen Eva Tulenheimo oli lakkautetun Lotta Svärd-järjestön pohjalta perustetun Naisten Huoltosäätiön hallituksen varajäsenenä. Miehensä Martti Paloheimon kuoleman jälkeen hän joutui johtamaan perheen omistamaa Kangasalan urkutehdasta siihen asti, kunnes heidän poikansa Pertti (1923-1983) otti vastuun yrityksestä. Vapauduttuaan urkutehtaan operatiivisesta johtajuudesta hän siirtyi Huoltosäätiön luottamustehtäviin; ensin jäseneksi ja myöhemmin puheenjohtajaksi. Lisäksi hän toimi kotikuntansa Kangasalan kunnanvaltuuston jäsenenä vuosina 1945-1950. == Lähteet == * === Viitteet === Luokka:Suomalaiset järjestöjohtajat Luokka:Lotta Svärd -järjestössä vaikuttaneet henkilöt Luokka:Suomalaiset lääkärit Luokka:Kangasalan kaupunginvaltuutetut Luokka:Vuonna 1885 syntyneet Luokka:Vuonna 1977 kuolleet
Porin vapaaseurakunta

Porin vapaaseurakunta on Porissa toimiva vapaaseurakunta. Seurakunta on perustettu vuonna 1899. Seurakunnan johtaja ja pastori on Mika Tapio. Seurakunta kokoontuu Porin keskustassa Karhunkadulla sijaitsevassa vapaakirkossa. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluvat jumalanpalvelusten lisäksi nuortenillat, kerhot, äiti-lapsi-illat, tyttökerhot, opetustilaisuudet, raamattupiirit sekä kuorotoiminta. Vapaakirkollisuus saapui Poriin vuonna 1898. Seuraavana vuonna Otto Kaipainen aloitti säännöllisen toiminnan ja seurakunta perustettiin vuonna 1899. Perustamisvaiheessa seurakuntaan liittyi kahdeksan jäsentä. Oma rukoushuone rakennettiin Poriin vuonna 1903. Saarnaajaveljekset Eeli Jokinen ja William Jokinen pitivät suuria herätyskokouksia Porissa vuonna 1912. Vuodesta 1999 lähtien seurakunnan piriissä on tehty Joykids-tanssiryhmätyötä. == Katso myös == * Uskonto Porissa * Vapaakirkollisuus Suomessa * Suomen Vapaakirkko == Lähteet == Luokka:Suomen vapaaseurakunnat Vapaaseurakunta
Paimenmuisto

Paimenmuisto () on papistoa, tuomiokapitulia, koulujen opettajistoa y. m. kirkollisia toimihenkilöitä koskeva, henkilötietoja sisältävä historiallinen esitys joltain tietyltä kirkolliselta alueelta. Useisiin paimenmuistoihin sisältyy lisäksi tietoja seurakunnista ja niiden kirkoista. Huomattavimmat Suomea koskevat vanhemmat paimenmuistot ovat: C. H. Strandberg, Åbo stifts herdaminne ifrån reformationens början till närvarande tid. I-II (1832-34). M. Akiander, Herdaminne för fordna Wiborgs och nuvarande Borgå stift, I-II (1868-69), O. I. Colliander, Suomen kirkon paimenmuisto, I (1910). K. G. Leinberg, Det odelade finska biskopsstiftets herdaminne (ulottuu v:een 1554). L. Wennerström, Tilastollinen ja biografillinen Suomen evankelis- lutherilaisten seurakuntain ja papiston matrikkeli (1885) sekä A. Neovius, Suomen evankelis-lutherilaisen kirkon matrikkeli (1898).Tietosanakirja / 7. Oulun tuomiokunta-Ribes ==Lähteet== ==Aiheesta muualla== *Leinberg: Åbo stifts herdaminne, 1554-1640 *Akiander: Herdaminne öfver fordna Wiborgs och nuvarande Borgå stift * * *Turun hiippakunnan paimenmuisto 1554–1721 * Luokka:Kirkkohistoria Luokka:Henkilömatrikkelit Luokka:Sukututkimus
Työväen Joulualbumi

Työväen Joulualbumi oli Suomen Sosialidemokraattisen Sanomalehtimiesliiton vuosina 1925-1947 julkaisema joululehti. == Lähteet == == Katso myös == *Uuden ajan kynnyksellä Luokka:Suomalaiset joululehdet Luokka:SDP:n lehdet
Saatanallinen paniikki

Saatanallinen paniikki on Katri Ylisen vuonna 2024 ilmestynyt tietokirja, jonka on julkaissut Kosmos-kustantamo. Teos käsittelee Suomen 1990-luvun saatananpalvontapaniikkia. Kustantamon kuvauksen mukaan ”Tarina kulkee Mustasta raamatusta metallimusiikkiin ja Poliisi-tv:stä psykoterapiaan, kunnes kertoja löytää itsensä nykyajasta salaliittoteorioiden, kilipukkitarrojen ja galaktisten satanistinatsien keskeltä.” Teos käsittelee muun muassa Hyvinkään paloittelusurmaa ja Anneli Auerin tapausta. Ylisen haastateltavia ovat olleet muun muassa Riku Rinne, Jiri Keronen ja Satanic Warmaster. == Vastaanotto == Imperiumi-metallimusiikkisivuston arviossa Jesse Ryhänen kirjoitti muistavansa teoksen aiheen eli ”hämmentävät mittasuhteet saaneen mylläkkän, jossa nähtiin saatanoita vähän joka kulman takana.” Ylinen selostaa muun muassa salaliittoteorioiden taustalla vaikuttaneita psykologisia teorioita, jotka on myöhemmin kyseenalaistettu. Aiheen laajuuden vuoksi joidenkin ilmiöiden käsittely jää lyhyeksi. Ryhäsen mukaan kirja on monipuolinen, hauska ja opettavainen. Kulttuuritoimitus-verkkojulkaisun arvostelijan mukaan Saatanallisen paniikin tutkimus on tehty huolella. ”Satanismi ja satanistit ovat Suomessakin olemassa oleva ilmiö, erilaisina versioina, mutta ilman suurempaa vaaraa itselleen tai toisille.” Suomen Kuvalehdessä toimittaja Kari Salminen kirjoitti, että ”Paremmin kirjoitettua kirjaa saa hakea pimeiden voimien kanssa eikä löydy.” == Lähteet == == Aiheesta muualla == * Järvinen, Samuel: Tätä oli saatananpalvontapaniikki ja sen seuraukset Suomessa – Haastattelussa Katri Ylinen. Kaaoszine 11.11.2024 (video). Luokka:Kirjat uskonnosta Luokka:Saatananpalvontapaniikki Luokka:Suomalaiset tietokirjat Luokka:Vuoden 2024 kirjat
Ahafo

Ahafo on yksi Ghanan 16 hallintoalueesta. Sen pääkaupunki on Goaso, pinta-ala 5 196 km² ja väkiluku vuoden 2021 laskennassa 564 668. Ahafon alue on osa Ghanan metsävyöhykettä. Sen maisemalle on tyypillistä savanni, jossa kasvaa saarekkeina kuivuutta kestäviä puita, kuten baobabeja tai eri akaasialajeja. == Lähteet == == Aiheesta muualla == Luokka:Ghanan hallintoalueet
Myra (Lyykia)

Myra oli muinainen kreikkalainen satamakaupunki historiallisessa Lyykiassa lounaisessa Turkissa. Apostolien teoissa mainitaan Paavalin poikenneen Myrassa matkallaan Italiaan.. 300-luvulla Pyhä Nikolaus toimi legendan mukaan Myran piispana. Itä-Rooman keisari Theodosius II teki Myrasta Bysantin valtakunnassa Lyykian pääkaupungin. Vuonna 808 arabit valloittivat sen. Kaupungin akropoliin reunalla on kallioon kaiverrettuja hautoja 500–300-luvuilta eaa. Ne jäljittelevät taloja ja pyhäkköjä pylväin varustettuine julkisivuineen ja koristeveistoksineen. Akropoliin juurella on kreikkalaisen teatterin hyvin säilyneet rauniot. == Lähteet == Luokka:Arkeologiset kohteet Turkissa Luokka:Lycia et Pamphylian provinssin kaupungit Luokka:Lyykian kaupungit
Bono East

Bono East on yksi Ghanan 16 hallintoalueesta. Sen pääkaupunki on Techiman, pinta-ala 23 248 km² ja väkiluku vuoden 2021 laskennassa 1 203 400. Bono Eastin alue muodostettiin vuoden 2018 hallinnonuudistuksessa osasta Brong Ahafon aluetta. Sen alueellaon monia matkailukohteita kuten Kintampon vesiputopukset. == Lähteet == == Aiheesta muualla == Luokka:Ghanan hallintoalueet
Koukkumatoinfektio

Koukkumatoinfektion aiheuttajia ovat Ancylostoma duodenale ja Necator americanus. Matoja esiintyy trooppisten ja subtrooppisissa maissa sekä myös Etelä-Euroopassa. Muna leviää ulosteesta kosteean ja lämpimään maaperään. Siellä siitä kuoriutuu toukka. Tämä etenee terveen ihon läpi, esimerkiksi varvasväleistä verenkiertoon. Toukka jatkaa etenemistä laskimoverenkiertoon, sieltä keuhkoihin, keuhkoputkiin, nielun kautta ruokatorveen ja lopulta suolistoon. Toukka kasvaa aikuiseksi 4-7 viikossa. Siellä se kiinnittyy limakalvoon suun ympärillä olevilla koukuilla ja imee verta ravinnokseen. Usein koukkumatoinfektio ei aiheuta mitään oireita. Oireena voi olla paikallista kutinaa ja ihottumaa kun madot ovat tunkeutuneet ihon lävitse. Matojen liikkuessa voi esiintyä lievää yskää tai ärsytystä nielussa. Harvoin myös astman kaltaisia oireita, kuumetta, keuhkovarjostumia ja eosinofiilisten valkosolujen määrän kasvua. Oireet voivat muistuttaa pohjukaissuolihaavaa polttavina ylämahakipuina ja ajoittaisena ripulina. Sadat madot voivat aiheuttaa anemiaa. Tauti todetaan ulostenäytteestä mikrosskoopilla. Ne näkyvät ulosteessa vasta useiden viikkojen kulttua tartunnasta. Myös laaja ulosteen parasiittien nukleiinihappojen osoitustesti auttaa diagnoosissa. Koukkumatoinfektion aiheuttavat madot kuolevat itsestään 1-2 vuoden sisällä. Koukkumatoinfektion hoidoksi käytetään mebendatsolia ja albendatsolia. Tartuntoja ehkäistään hyvällä käymälähygienialla, puhtaalla juomavedellä ja ruoalla sekä kenkien käytöllä trooppisissa ja subtrooppisissa maissa. == Lähteet == Luokka:Loistaudit
Otin hallintoalue

Oti on yksi Ghanan 16 hallintoalueesta. Sen pääkaupunki on Dambai, pinta-ala 11 066 km² ja väkiluku vuoden 2021 laskennassa 747 248. Oti erotettiin Voltan hallintoalueesta vuoden 2018 aluehallinnon uudistuksessa. Voltan tekojärvi sijaitsee Otin alueen länsirajalla. Kyabobon kansallispuisto on Otin itäosassa, Togon vastaisella rajalla. == Lähteet == == Aiheesta muualla == Luokka:Ghanan hallintoalueet
Savannah (Ghana)

Savannah on yksi Ghanan 16 hallintoalueesta. Sen pääkaupunki on Damongo, pinta-ala 34 790 km² ja väkiluku vuoden 2021 laskennassa 653 266. == Lähteet == == Aiheesta muualla == Luokka:Ghanan hallintoalueet
Miinanraivaajaveteraanien muistomerkki

Miinanraivaajaveteraanien muistomerkki (Miinanraivaaja-muistomerkki) on Kalajoella Kalajoen hiekkasärkille Keskuskarin venesataman viereen vuonna 2002 miinanraivaajille pystytetty muistomerkki. Muistomerkin ovat pystyttäneet Miinanraivaajakilta ja Kalajoen kaupunki. Muistomerkki on vanhan merimiinan mallinen, ja sen laatassa on teksti:Miinanraivaajaveteraanien muistomerkki; Atla.fi :"RAIVAAJAVETERAANEILLE :jotka vuosina 1944–1950 raivasivat :miinoista meremme vapaiksi purjehtia. :Mukana 16 kalajokista." == Lähteet == Luokka:Kalajoki
Uuden Ajan Kynnyksellä

Uuden Ajan Kynnyksellä oli Työväen Sanomalehti Osakeyhtiön vuosina 1898-1916 julkaisema joululehti. Sen ensimmäinen numero julkaistiin nimellä Vuossadan kynnyksellä. Lehden alanimikkeinä olivat 1898-1901 Suomen Työväen Alpumi ja 1902-1916 Suomen Työväen Joulualpumi. == Lähteet == == Katso myös == *Työväen Joulualbumi == Aiheesta muualla == *Uuden Ajan Kynnyksellä Kansalliskirjaston digitaaliset aineistot. Luokka:Suomalaiset joululehdet Luokka:SDP:n lehdet
Flöte-vero

Flöte-vero (), oli eräs Suomessa uuden ajan alussa veron alle joutuneesta entisestä rälssimaasta suoritettu sääntövero.Tietosanakirja / 2. Confrater- Haggai Suomen keskiajan aatelistolla oli köyhälistönsä niin kuin muillakin kansanluokilla. Löytyi rälssisukuja ja sukuhaaroja, jotka aikojen kuluessa olivat joutuneet rappiolle, niin etteivät ne kyenneet suorittamaan ratsupalvelusta. He kadottivat siitä johtuen rälssiarvonsa ja maksoivat maistaan kruunulle erityisen veron, jota kutsuttiin flöte-veroksi. Sellaista flöte-veroa suorittivat muutkin talonpojat, jotka jollakin tavalla olivat joutuneet rälssiluontoisen maan omistajiksi. Vanhimmat tiedot flöteverosta Suomessa tavataan eräässä Raaseporin linnaläänin veroluettelossa vuodelta 1451. Uuden ajan alussa, kuningas Kustaa Vaasan aikana ja myöhemminkin, mainitaan flöteveron suorittajia Varsinais-Suomessa, Satakunnassa, Ahvenanmaalla, Uudellamaalla ja Viipurin linnaläänissä. Muutamat heistä kuuluvat Kurki-, Tavast- ja Fleming-sukujen haaroihin. Muiden flöte- verolaisten joukosta voidaan mainita Aroi ja Heikoinen (Paimiossa), Hirvo (Nummella), Keipi (Pöytyällä), Suksi (Halikossa) ja Untoinen (Huittisissa). Hirvo-suvusta tiedetään, että se 1440-luvulla kuului rälssiaatelistoon. Nämä muutkin suomalaisilla sukunimillä varustetut flöte-verolaiset olivat nähtävästi entisten rälssimiesten jälkeläisiä.Forsström, O. A: Suomen keskiajan historia. Jyväskylä 1898, s. 613-614 ==Lähteet== ==Aiheesta muualla== *J. V. Ruuth: 1500-luvun maakirjoissa mainituista flöteveroista. Hist. arkisto XII 1892, s. 52-87. Luokka:Historialliset verot Luokka:Suomen asutus- ja yhteiskuntahistoria Luokka:Suomen keskiaika Luokka:Suomen aateli
Rumblesushi

Rumblesushi Ltd (vuoteen 2020 RumbleSushi 3D) on vuonna 2010 perustettu indie- pelien kehitysstudio ja julkaisija, Oman Adobe Flash-pohjaisen pelimoottorinsa tekijä. Studio tunnetaan Super Drift-pelisarjastaan, joista ensimmäinen keräsi venäläisten verkkosivustojen analyysin mukaan yli miljardi pelaajaa maailmanlaajuisesti. == Pelit == Vuosi Nimi Julkaisupäivä Julkaisija 2011 Super Drift 3D 22. Heinäkuun PlayHub, Newgrounds, Armor Games Snowball Sanchez 24. Elokuun RumbleSushi 3D Ice Run 25. Joulukuun Kongregate 2012 Xeon Racing 20. Maaliskuuta RumbleSushi 3D Xeon Racing 2 touko-kesäkuussa RumbleSushi 3D Xeon Racing 3 elo-syyskuussa RumbleSushi 3D Monster Race 3D 19. Syyskuun PlayHub Formula Driver 3D 1. Marraskuun PlayHub, Vini Games 2013 Super Drift 2 Elokuu PlayHub Super Rally 3D 6. Marraskuun PlayHub The Adventure 11. Marraskuun RumbleSushi 3D 2014 Motorun Tammikuu Nextplay Galaxy Rush 3D 26. Kesäkuun Nextplay Krazy Kart 3D 26. Syyskuun Nextplay 2015 Super Drift 3 30. Toukokuun PlayHub Super Police Persuit 8. Elokuun Y8 2016 Super Chase 3D 27. Tammikuun Y8 Super Trucks 3D 14. Syyskuun Y8 Super Drift 4 13. Lokakuun Y8 2023 Drive.RS 1. Toukokuun Rumblesushi TBA Super Drift Remastered TBA Rumblesushi Highway and Touge Japan TBA Rumblesushi == Lähteet ==
Systiserkoosi

pienoiskuva|Taenia solium -mato Systiserkoosi on sian kapean heisimadon (Taenia solium) aiheuttama sairaus. Sitä esiinty alueilla, joissa syödään paljon sianlihaa. Tartunta tapahtuu kun Taenia solium -madon muna joutuu ulosteesta suuhun, joko toisesta ihmisestä tai sianlihasta. Elimistössä munasta vapautuvat toukat tunkeutuvat ja koteloituvat kudoksiin. Systiserkus- kystia (rakkuloita) muodostuu useammin ihoon, lihaksiin, sisäelimiin ja keskushermostoon. Tämä tila on systiserkoosi, joka on Aasiassa, Afrikassa ja Latinalaisessa Amerikassa epilepsian tärkeimpiä aiheuttajia. Maailmanlaajuisesti tautitapauksia on vuosittain noin kolme miljoonaa alueilla, joilla sianlihan kulutus on suurta. Suomessa näitä tapauksia todetaan vuosittain muutama maahanmuuttajien keskuudessa sekä suomalaisilla, jotka ovat oleilleet alueella. Aikuinen Taenia solium on noin 3-5 metriä pitkä ja se aiheuttaa harvoin oireita. Jos matoja on paljon, ne voivat aiheuttaa epämääräisiä vatsavaivoja. Oireet riippuvat elimestä, jonne kystia on muodostunut. Keskushermostossa kystat aiheuttavat yleisemmin päänsärkyä, epilepsiaa ja halvausoireita. Oireet tulevat aikaisintaan kuukausien ja aivo- oireet yleensä vasta vuosien päästä tartunnasta. Sairaus todetaan pään tietokone- tai magneettikuvauksessa, jossa nähdään systiserkus-kystia. Kalkkeutuneita kystia voidaan havaita myös lihaksissa tai ihossa. Veren vasta- ainetutkimus auttaa diagnoosissa. Ulosteesta voidaan mikroskoopilla löytää madon palasia tai sen munia. Hoitona voi olla pelkkä seuranta, epilepsialääkitys, matolääke (albendatsoli) kortisonilääkityksen kanssa tai harvoin kirurgia. Ennaltaehkäisyyn kuuluu lihan tarkistaminen, hyvä elintarvikehygienia ja sianlihan kypsentäminen kunnolla. Potilaan lähipiirin ulostenäytteet tulee tutkia, jotta aikuisen madon kantaja saadaan hoidon piiriin. == Lähteet == Luokka:Loistaudit
Finnerödja

Finnerödja on taajama Laxån kunnassa Örebron läänissä Länsi-Götanmaan historiallisessa maakunnassa Ruotsissa. Taajamassa oli 517 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laxån kunta
Hasselfors

Hasselfors on taajama Laxån kunnassa Örebron läänissä Närken historiallisessa maakunnassa Ruotsissa. Taajamassa oli 379 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laxån kunta
Mullhyttan

Mullhyttan on taajama Lekebergin kunnassa Örebron läänissä Närken historiallisessa maakunnassa Ruotsissa. Taajamassa oli 561 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Lekebergin kunta
Rengonpoika

Rengonpoika-suku oli huomattava turkulainen porvarissuku 1400-luvulla. Suvun jäseniin kuuluvat:Seppo Suvanto: Rengonpoika (1400-luku) – Kansallisbiografia *Jöns Rengonpoika vanhempi eli Jöns Laurinpoika (mainitaan 1415–1436), turkulainen porvari, Bengt Lydekenpoika Djäknin vävy. *Jöns Jönsinpoika eli Jöns Rengonpoika nuorempi (k. ennen 1478), Turun raatimies. *Nils Jönsinpoika eli Rengonpoika (mainitaan 1458–1465), edellisen veli, oli myös Turun raatimies ja solminut avioliiton, samoin kuin veljensä, Gödeke Fincken tyttären kanssa. *Gödeke Nilsinpoika (mainitaan 1490–1518), edellisen poika, otti Fincke-nimen. ==Lähteet== ==Kirjallisuutta== *Impiwaara, Heikki, Vielä vähän Rengonpojista. Genos 1946: s. 41-42. Luokka:Suomen keskiaikaiset suvut Luokka:Turun keskiaika
Insjön

Insjön on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 2 110 asukasta vuoden 2023 lopussa. Tavarataloketju Åhléns perustettiin postimyyntiyrityksenä Insjönissä. Myös Clas Ohlson on kotoisin Insjönstä. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Siljansnäs

Siljansnäs on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 297 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Häradsbygden

Häradsbygden on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 713 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Tällberg

Tällberg on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 933 asukasta vuoden 2023 lopussa. Tällberg on nykyisin suosittu matkailukohde, ja siellä on useita hotelleja. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Gustaf Ankarcrona

Sten Gustaf Herman Ankarcrona (11. toukokuuta 1869 Hakarp – 1933) oli ruotsalainen taidemaalari. Hän opiskeli Saksassa ja maalasi Taalainmaalla kansallisromanttisia historia- ja maisematauluja. Hän vaikutti myös vanhan paikalliskulttuurin säilyttämisen puolesta. ==Teoksia== In Days of Yore (Gustaf Ankarcrona) - Nationalmuseum - 18538.tif|Fordomtima (Ruotsin kansallismuseo, 1897) Målad av ankarcrona.jpg|Nimetön maalaus vuodelta 1905. Svenska Flaggans Dag den 6 juni 1916.jpg|Ruotsin lipun päivän juhlajuliste vuodelta 1916. ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1869 syntyneet Luokka:Vuonna 1933 kuolleet
Västanvik

Västanvik on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 516 asukasta vuoden 2023 lopussa. Västanvikissa sijaitsee kuuroille tarkoitettu Västanvikin kansanopisto. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Västanvikin kansanopisto

Västanvikin kansanopisto () on Leksandin kunnassa Ruotsin Taalainmaalla sijaitseva kuuroille aikuisille tarkoitettu kansanopisto. Vuonna 1969 avattua oppilaitosta ylläpitää Sveriges Dövas Riksförbund. Kaikki opetus tapahtuu viittomakielellä. ==Lähteet== ==Aiheesta muualla== * Kansanopiston verkkosivut Luokka:Ruotsin kansanopistot Luokka:Leksandin kunta Luokka:Viittomakieli
Boro Din

Boro Din (), tunnetaan myös nimellä Khristmas (), on perinteinen bengalien nimitys joululle. Se on Bengalin kristittyjen vuoden suurin juhla. Nykypäivänä muutkin uskonnot ovat alkaneet viettää joulua Bangladeshissa ja muun Bengalin alueella. == Historia == Portugalilaiset kauppiaat ja lähetyssaarnaajat toivat kristinuskon Bengalin alueelle 1500-luvulla. Vuonna 2022 kristittyjä oli bengaleista noin prosentti. == Juhlinta == Joulua vietetään Bengalin alueella joulupäivänä 25. joulukuuta. Bengalin kristityt antavat jouluna lahjoja toisilleen ja vierailevat toistensa luona kylässä. Joulupäivänä he vierailevat kirkoissa ja tekevät perinteisiä joululeivonnaisia. Lapset saavat aikuisilta joululahjaksi rahaa tai leluja. Ihmiset tervehtivät jouluna toisiaan sanomalla ”shubho Boro Din” (’suuren päivän tervehdys’). Perinteisiä jouluruokia ovat joulukakku, pitha ja erilaiset keksit. Maaseudulla koristeluun käytetään yleisemmin banaanipuita, omatekoisia koristeita ja kasvien lehtiä. Kaupungeissa tavallisia joulukoristeita ovat joulukuuset, ilmapallot ja käsin tehdyt koristeet. Hotelleissa ja huviloissa järjestetään erikoistapahtumia. Kirkot koristellaan jouluna jouluvaloin ja joulukuusin. Kirkkokuorot esittävät perinteisiä bengalilaisia joululauluja. Kirkossa pidetyistä jouluaaton juhlista käytetään nimeä preeti bhoj ja siellä lauletuista hymneistä nimeä kirtan. == Lähteet == == Aiheesta muualla == Luokka:Joulu eri maissa Luokka:Kristinusko Bangladeshissa Luokka:Kristinusko Intiassa Luokka:Jouluperinteet
Sveriges Dövas Riksförbund

Sveriges Dövas Riksförbund (lyh. SDR) on Ruotsin kuurojen keskusliitto. Se on perustettu vuonna 1922. Ensimmäinen kuurojen yhdistys oli perustettu Tukholmassa jo 1868. SDR ylläpitää Västanvikin kansanopistoa Taalainmaalla ja julkaisee Dövas tidning -jäsenlehteä. ==Lähteet== ==Aiheesta muualla== * Järjestön verkkosivut Luokka:Kuurous Luokka:Ruotsalaiset järjestöt
Djura

Djura on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 382 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Alvik (Leksand)

Alvik on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 315 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Leksandin kunta
Wim Anderiesen

Willem Gerardus ”Wim” Anderiesen (27. marraskuuta 1903 Amsterdam, Alankomaat – 18. heinäkuuta 1944) oli alankomaalainen jalkapalloilija, pelipaikaltaan puolustava keskikenttäpelaaja. Anderiesen edusti koko seurauransa Ajaxia, ensin sen akatemiajoukkueessa ja myöhemmin edustusjoukkueessa. Hän liittyi Alankomaiden A-maajoukkueeseen kesäkuussa 1926 ja pelasi joukkueessa 46 ottelua. Hän kuului joukkueen kokoonpanoon MM-kilpailuissa 1934 ja 1938. == Lähteet == Luokka:Alankomaalaiset jalkapalloilijat Luokka:Vuonna 1903 syntyneet Luokka:Vuonna 1944 kuolleet
Anton Schall

Anton Schall (22. kesäkuuta 1907 Wien, Itävalta – 10. elokuuta 1947) oli itävaltalainen jalkapalloilija, pelipaikaltaan keskushyökkääjä. Hän oli pituudeltaan 170-senttimetrinen. Hän kuului Itävallan A-maajoukkueeseen ja pelasi MM-kilpailuissa 1934 kaksi ottelua ja teki yhden maalin. == Lähteet == Luokka:Itävaltalaiset jalkapalloilijat Luokka:Vuonna 1907 syntyneet Luokka:Vuonna 1947 kuolleet
Matthias Kaburek

Matthias Kaburek (9. helmikuuta 1911 Wien, Itävalta – 17. elokuuta 1976) oli itävaltalainen jalkapalloilija, pelipaikaltaan hyökkääjä. Kaburek edusti uransa merkittävimpänä joukkueena kotikaupunkinsa Rapid Wieniä. Hän voitti joukkueen kanssa viidesti Itävallan Bundesliigan kausina 1928–1929, 1929–1930, 1934–1935, 1939–1940 ja 1940–1941. Lisäksi hän voitti Saksan Bundesliigan kaudella 1940–1941 ja Mitropa Cupin 1929–1930. Hän pelasi seuratasolla kaikki kilpailut mukaan luettuina yhteensä 238 ottelua, joissa hän teki 228 maalia. Kaburek edusti sekä Saksan että Itävallan maajoukkueita. Jälkimmäisen kanssa hän osallistui MM-kilpailuihin 1934, mutta ei pelannut yhtäkään peliä. == Lähteet == Luokka:Itävaltalaiset jalkapalloilijat Luokka:Vuonna 1911 syntyneet Luokka:Vuonna 1976 kuolleet
Hilma Pohjanpalo

Hilma Johanna Pohjanpalo (vuoteen 1906 Friis) (20. elokuuta 1874 Kalajoki – 10. heinäkuuta 1965 Kokkola) oli ennen sotavuosia Lotta-Svärd -järjestön keskusjohtokunnan varapuheenjohtaja vuonna 1925 ja toimi järjestön kansliapäällikkönä sekä sihteerinä vuodet 1926–1937. Hilma Pohjanpalon vanhemmat olivat Kalajoen lukkari Johan Friis (vuodesta 1906 Pohjanpalo) ja Katariina Margareeta (Kaisa) Iso-Pöntiö. Hän kävi Oulun Suomalaisen Tyttökoulun ja oleskeli jonkin aikaa mm. Venäjällä. Pohjanpalon veljet ja isä omistivat yhden Kokkolan merkittävimmistä yrityksistä, metallivalimon Veljekset Friis Oy. Hilma Pohjanpalo työskenteli 20 vuotta Veljekset Friis Oy:n prokuristina ja kassanhoitajana. Vuonna 1924 Hilma Pohjanpalo muutti Tuusulaan sisarensa opettaja Maija Pohjanpalon luo. Molemmat sisaret liittyivät juuri perustettuun Tuusulan lottaosastoon. Näihin aikoihin käytiin taistelua ruotsinkielisten ja suomenkielisten asemasta lottaliikkeessä. Suomenkieliset olivat nostamassa aitosuomalaisena sukuna tunnetun kokkolalaisen Pohjanpalon suvun edustajaa Hilma Pohjanpaloa puheenjohtajaksi, jota asiasta lopullisesti päättävä suojeluskuntaliikkeen silloinen viransijaisylipäällikkö Per Zilliacus ei hyväksynyt.Pohls & Latva-Äijö 2009, s. 43 Pian sen jälkeen Hilma valittiin kuitenkin keskusjohtokunnan varapuheenjohtajaksi vuonna 1925. Sen jälkeen hän toimi järjestön kansliapäällikkönä sekä sihteerinä vuodet 1926–1937. Hänen seuraajansa vuodesta 1938 oli Irma Turunen järjestön lakkauttamiseen eli vuoteen 1944 asti.Pohls & Latva-Äijö 2009, s. 197. == Lähteet == * === Viitteet === Luokka:Suomalaiset järjestöjohtajat Luokka:Lotta Svärd -järjestössä vaikuttaneet henkilöt Luokka:Vuonna 1874 syntyneet Luokka:Vuonna 1965 kuolleet
Toksaskariaasi

Toksaskariaasi on koirista ja kissoista ihmiseen leviävä loisen aiheuttama infektio. Yhdysvaltojen tartuntatautivirasto DCD kertoo verkkosivuillaan toksaskariaasi -infektiosta yleisölle. Esimerkiksi Yhdysvalloissa trooppiset taudit, kuten toksaskariaasi on yleinen köyhillä. Monet tartunnan saaneet ovat oireettomia, mutta joillakin se aiheuttaa kuumetta, yskää tai vatsakipua ja voi vahingoittaa silmiä. Silmän toksokariaasi vaikuttaa vain yhteen silmään. Sairaus leviää ihmisiin kosketuksesta kissojen ja koirien ulosteeseen. Harvoissa tapauksissa loinen leviää kun syödään alikypsennettyä tai raakaa lihaa, esimerkiksi karitsan- tai kaniininlihaa. Oireet ovat todennäköisempiä pienillä lapsilla, jotka ovat syöneet tai leikkineet lemmikkien ulosteella likaantuneilla esineillä. Sairautta ennaltaehkäistään huolehtimalla etenkin nuorten lemmikkien madotuksesta ja eläinlääkärikäynneistä. Käsienpesu vedellä ja saippualla lemmikkien tai muiden eläinten kanssa leikkimisen jälkeen estää tartuntoja. Lemmikkien ulosteiden kerääminen ja hävittäminen vähentää myös taudin leviämisriskiä. Kädet tulee pestä myös ulosteiden käsittelyn jälkeen. Lapsia tulee ohjeistaa, että maaperän tai lian syöminen voi olla vaarallista. Toksaskariaasidiagnoosi saadaan ottamalla etsimällä vasta-aineita verikokeilla sekä näytteillä silmänesteestä. Sairautta voidaan hoitaa lääkkeillä ja silmäinfektiossa lääkkeiden lisäksi voidaan tarvita leikkausta näkökyvyn pelastamiseksi. == Lähteet == Luokka:Loistaudit
Western Ghana

Western Ghana on yksi Ghanan 16 hallintoalueesta. Sen pääkaupunki on Takoradi, pinta-ala 13 842 km² ja väkiluku vuoden 2021 laskennassa 2 060 585. == Lähteet == == Aiheesta muualla == Luokka:Ghanan hallintoalueet
Western North

Western North on yksi Ghanan 16 hallintoalueesta. Sen pääkaupunki on Sefwi- Wiawso, pinta-ala 10 079 km² ja väkiluku vuoden 2021 laskennassa 880 921. == Lähteet == == Aiheesta muualla == Luokka:Ghanan hallintoalueet
North East

North East on yksi Ghanan 16 hallintoalueesta. Sen pääkaupunki on Nalerigu, pinta-ala 9 070 km² ja väkiluku vuoden 2021 laskennassa 658 946. == Lähteet == == Aiheesta muualla == * North East Ghana Luokka:Ghanan hallintoalueet
Tuberkuloosiliiton joulumerkit

Tuberkuloosiliiton joulumerkit ovat Suomen Tuberkuloosin Vastustamisyhdistyksen vuosina 1912–2001 julkaisemia postimerkin kaltaisia joulutervehdyksiin liimattavia merkkejä, joiden myynnillä kerättiin varoja liiton toimintaan. == Historia == Tuberkuloosiliiton joulumerkkien esikuvana oli Tanskan kuninkaallinen postilaitoksen vuodesta 1904 lähtien julkaisemat joulupostimerkit, joiden myynnistä saadut varat käytettiin vaikeasti sairaiden lasten hoitoon. Suomessa Tuberkuloosin Vastustamisyhdistys julkaisi ensimmäisen joulumerkkinsä vuonna 1912 ja sen jälkeen vuosittain vuosina 1926–2001. Vuonna 1926 merkkien julkaisun aloitteentekijöinä olivat yhdistyksen puheenjohtaja Richard Sievers ja sihteeri professori Severi Savonen. Ensimmäisen joulumerkin hinta oli 50 penniä ja painos kaksi miljoonaa kappaletta. Joullumerkkejä painettiin enimmillään 5–7 miljoonaa kappaletta vuositta. Vuodesta 1927 alkaen joulumerkeissä oli tunnuksena kansainvälisen tuberkuloosin vastustamistyön tunnuksena toimiva punainen kaksoisristi. Merkeillä kerättiin aluksi varoja tubekuloosin vastustamistyöhön ja myöhemmin vastasyntyneille tarkoitettujen joulumerkkikotien ylläpitoon. Joulumerkkikoteja toimi Tampereella 1936–1973, Oulussa 1945–1969 ja Kuopiossa 1954–1964. Lisäksi Pälkäneellä toimi Tampereen joulumerkkikodin sivuosasto 1939–1948. Tuberkuloosiliiton joulumerkkejä piirsivät muun muassa Väinö Blomstedt, Martta Wendelin, Signe Hammarsten-Jansson ja Erik Bruun. Vaikka Tuberkuloosiliiton joulumerkit eivät ole postimerkkejä, ovat ne suosittuja keräilykohteita filatelistien keskuudessa. Joulumerkkien ohella 1910–1920-luvuilla julkaistiin ympäri vuoden myynnissä olleita merkkejä, joiden suunnittelusta vastasi muun muassa Akseli Gallen-Kallela. == Katso myös == * Joulumerkkikodit == Lähteet == Luokka:Joulu Suomessa Luokka:Postimerkkeily
Nao Kusaka

Nao Kusaka (, s. 28. marraskuuta 2000) on japanilainen kreikkalais-roomalaisen painin olympiavoittaja, MM-mitalisti ja Aasian-mestari. Hän painii 77 kilogramman painoluokassa. Kusaka saavutti nuorten Aasian- mestaruuskilpailuissa pronssia 72 kilogramman sarjassa vuonna 2018 ja 77-kiloisissa 2019. Hän sai alle 23-vuotiaiden MM-kilpailuissa pronssia 72 kilogramman painoluokassa vuonna 2019 ja 77-kiloisissa 2022. Kusaka saavutti Belgradin MM-kilpailuissa 2023 pronssia 77 kg:n sarjassa. Seuraavana vuonna hän voitti Aasian-mestaruuden Biškekissä. Hän voitti 77-kiloisten olympiakultaa Pariisissa 2024 kukistettuaan loppuottelussa kazakstanilaisen Demeu Žadrajevin. == Lähteet == Luokka:Japanilaiset kreikkalais-roomalaisen tyylin painijat Luokka:Japanilaiset olympiavoittajat Luokka:Vuonna 2000 syntyneet Luokka:Elävät henkilöt
Hoo (artisti)

Toni Huurinainen (s. 24. kesäkuuta 1998), tunnetaan paremmin taiteilijanimellä Hoo, on mäntsäläläinen rap-artisti. Vuonna 2020 Hoo julkaisi singlen ”Volvo”, joka nousi Spotifyn ”Suomen - 50 viraalisinta” listan sijalle 4, ja striimasi kultaa vuonna 2023. == Diskografia == === Singlet === * ”Jos mä meen” (2020) * ”Ei Me Voida” (2020) * ”Volvo” (2020) * ”Koira” (2020) * ”Jes” (2021) * ”Et sä taida tietää” (2021) * ”Itke” (2022) * ”2” (2022) * ”FLY” (2023) * ”AJAN” (2023) * ”Donitsi” (2023) * ”Kaksviis” (2024) * ”Tärkeit” (2024) * ”Enkeli” (2024) === Vierailijana === * Jokis - ”HAAVEIT” (2023) == Lähteet == Luokka:Suomalaiset hip hop -artistit Luokka:Vuonna 1998 syntyneet Luokka:Elävät henkilöt
Maluma (laulaja)

Juan Luis Londoño Arias (s. 28. tammikuuta 1994 Medellín, Kolumbia), taiteilijanimeltään Maluma, on kolumbialainen laulaja-lauluntekijä ja rap- artisti, joka tunnetaan erityisesti reggaetonin ja latinalaisen popin artistina. Maluma nousi kansainväliseen kuuluisuuteen 2010-luvun alussa, ja hän on julkaissut useita menestyneitä albumeita, kuten Magia (2012), Pretty Boy, Dirty Boy (2015), F.A.M.E. (2018), 11:11 (2019), Papi Juancho (2020) ja Don Juan (2023). Maluma nousi musiikkimaailman tietoisuuteen vuonna 2011, kun hänen kappaleensa Farandulera ja Obsesión alkoivat soida Kolumbiassa ja Latinalaisessa Amerikassa. Hän on luonut vaikuttavan uran urbaanin musiikin kentällä, saavuttaen suurta menestystä. Hän on näytellyt myös elokuvassa Marry Me (2020) yhdessä Jennifer Lopezin kanssa. Maluma on saanut useita palkintoja ja tunnustuksia urallaan, mukaan lukien Latin Grammy -palkinto ja MTV Video Music -palkinto. Hänen tunnetuimpia kappaleitaan ovat muun muassa ”Felices los 4”, ”Borro Cassette” ja ”Hawái”. Hän on myös tehnyt yhteistyötä lukuisten kansainvälisten artistien kanssa, kuten Shakiran, Ricky Martinin ja J Balvinin kanssa. Vuonna 2024 Maluma esiintyi Playgirl-lehden kuvissa, jotka olivat suunnattu aikuisyleisölle. Kuvissa hänet nähtiin muun muassa cowboy-asussa, suihkussa sekä Calvin Kleinin alusvaatteissa. Lisäksi hän poseerasi erilaisissa arkisissa tilanteissa, kuten tarjoilemassa aamiaismuroja. == Lapsuus ja nuoruus == Kymmenvuotiaana Maluman vanhemmat erosivat, mikä vaikutti perheen taloudelliseen tilanteeseen. Hän ryhtyi ostamaan karkkeja ja myymään niitä toisen koulun oppilaille tukeakseen perheensä arkea. Maluma harkitsi aluksi uraa jalkapallon parissa, mutta 18-vuotiaana hän päätti keskittyä musiikkiin perheensä vaikean taloudellisen tilanteen vuoksi. Hänen tätinsä auttoi häntä alkuvaiheessa esittelemällä hänet musiikkituottajille. == Diskografia == === Studioalbumit === * Magia (2012) * Pretty Boy, Dirty Boy (2015) * F.A.M.E. (2018) * 11:11 (2019) * Papi Juancho (2020) * Don Juan (2023) == Lähteet == Luokka:Kolumbialaiset laulajat Luokka:Poplaulajat Luokka:Reggaetonlaulajat Luokka:Laulaja-lauluntekijät Luokka:Grammy-palkinnon saajat Luokka:Vuonna 1994 syntyneet Luokka:Elävät henkilöt
Mi amor sin tiempo

Mi amor sin tiempo on televisioyhtiö Televisan esittämä meksikolainen televisiosarja. Sen päärooleissa ovat Karla Esquivel, Andrés Baida, Leticia Calderón, Juana Arias, Mane de la Parra ja Alejandro Camacho. ==Näyttelijät== == Aiheesta muualla == * IMDB Luokka:Meksikolaiset draamasarjat Luokka:2020-luvun televisiosarjat Luokka:Televisan telenovelat
Lauri Pautola

Lauri Johannes Pautola (15. lokakuuta 1908 Kalajoki – 6. joulukuuta 1957 Helsinki) oli suomalainen opettaja, virkamies ja nuorisoasioiden kehittäjä. ==Henkilöhistoria== Pautolan vanhemmat olivat opettaja Jaakko Fredrik Hiivala ja Katri Sofia Siipola ja puoliso vuodesta 1940 Hilkka Maila Marjatta Rainiemi. Pautola tuli ylioppilaaksi 1927 ja valmistui filosofian kandidaatiksi 1932. Hän oli Kulmakoulun uskonnon ja suomenkielen opettaja 1933–1941 ja opetusministeriön nuorisoasiain esittelijä 1944–1957. Pautola oli myös Suomen teiniliiton kuraattori 1940–48, valtion nuorisotyölautakunnan sihteeri 1944–1957 ja sukupuoli- ja siveellisyyskasvatuksen keskustoimikunnan puheenjohtaja 1948–1951. (ei-vapaa) ==Julkaisuja== * Teinin kirja, Helsinki: Otava, 1945, toim. Lauri Pautola * Teinin laulukirja, Helsinki: Otava, 1948, toim. Lauri Pautola ja Jorma Louhivuori * Pohjoismaisia kansansatuja, Helsinki: Kuvataide, 1949, Gemma Funtek-Snellman, suom. Lauri Pautola * Kurrsitoiminnan opas, Helsinki: Otava, 1950, Lauri Pautola ja Jorma Louhivuori * Kasvattajan ja nuorisonohjaajan kirjaopas, Helsinki: Valtioneuvoston kirjapaino, 1950 * Taidatko kasvattaa, johtaa, opettaa?: kasvatus- ja opetusoppia sekä ihmistuntemusta urheilun- ja nuorisonohjaajille ja muille kasvattajille, Helsinki: Otava, 1952, Aatto Kaljunen ja Lauri Pautola * Lapsuus- ja nuoruusiän sukupuolinen kehitys ja kasvatus, Helsinki: Otava, 1952, Asser Stenbäck ja Lauri Pautola * Kuvataiteen aapinen, Helsinki: Kuvataide, 1953, Eero E. Vainio ja Lauri Pautola == Lähteet == Luokka:Suomalaiset virkamiehet Luokka:Suomalaiset opettajat Luokka:Suomalaiset tietokirjailijat Luokka:Suomentajat Luokka:Vuonna 1908 syntyneet Luokka:Vuonna 1957 kuolleet
Bolwieser

Bolwieser on Rainer Werner Fassbinderin käsikirjoittama ja ohjaama televisioelokuva vuodelta 1977. Yli kolmetuntinen kolmiodraama perustuu baijerilaisen kirjailijan Oskar Maria Grafin (1894–1967) romaaniin Die Ehe des Herrn Bolwieser. Pääosia näyttelevät Kurt Raab, Elisabeth Trissenaar ja Bernhard Helfrich. == Juoni == Vaatimattomalla ja työteliäällä asemapäälliköllä Xaver Bolwieserillä on 1930-luvun taitteen Saksassa nuori ja kaunis Hanni-vaimo, joka ei tyydy arkeensa vaan hakeutuu muiden miesten seuraan. Yksi näistä on tyylikäs Merkl, jonka kanssa Hanni aikoo ryhtyä ravintolanpitäjäksi. == Vastaanotto == Bolwieser esitettiin Saksassa alun perin kaksiosaisena, yhteensä yli kolmen tunnin televisioelokuvana. Fassbinderin kuoleman jälkeen se lyhennettiin teatteriesityksiä varten 112 minuuttiin. Bolwieser esitettiin Suomessa Kolmoskanavalla marraskuussa 1987 ja julkaistiin lähes puolta lyhyempänä 108-minuuttisena versiona VHS-kasetilla 1998Tarkastustiedot, . Helsingin Sanomien Mikael Fräntin mukaan elokuva etenee vääjäämättä kohti traagisia tapahtumia, joissa miehen epätoivo on mittaamaton. ”Bolwieser on elämän kauneuden ja raadollisuuden näyttävä, hienovaraisesti viiltävä järistys, joka puhuu painavaa kieltä ihmisolon perusasioista.” Hänestä yli kolmetuntinen elokuva olisi kuitenkin toiminut katsojalle paremmin kahdessa osassa esitettynä. The New York Timesin Vincent Canby ei pitänyt Bolwieseriä aivan Maria Braunin avioliiton, Lolan tai Veronika Vossin kaipuun veroisena Fassbinder-teoksena, muttei paljon huonompanakaan. Ollakseen televisioelokuva Bolwieser on hänestä epätavallisen rentorytminen, myös Fassbinderin yleensä tiukaksi hiotulle tuotannolle harvinaisella tavalla. == Lähteet == Luokka:Rainer Werner Fassbinderin ohjaamat elokuvat Luokka:Vuoden 1977 saksalaiset elokuvat Luokka:Saksalaiset romaaneihin perustuvat elokuvat Luokka:Saksalaiset draamaelokuvat Luokka:Saksalaiset televisioelokuvat
Myra

Myra voi tarkoittaa seuraavia: * Myra, muinainen kaupunki Lyykiassa nyk. Turkissa * Myra, taajama Vegårsheinin kunnassa Norjassa * Myra-nimisiä henkilöitä, Myra sukunimenä: ** Abraham Myra (1639–1684), suomalainen taidemaalari ** Lars Myra (k. 1712), suomalainen taidemaalari * Myra-nimisiä henkilöitä, Myra etunimenä: **Myra Hess (1890–1956), brittiläinen pianisti **Myra Hindley, yhdysvaltalainen murhaaja **Myra Nicholson (1894–2007), australialainen maailman pitkäikäisimpiin kuulunut henkilö **Myra Starr, Belle Starr, o.s. Shirley (1848–1889), yhdysvaltalainen naisrikollinen ja lainsuojaton.
Rei Higuchi

Rei Higuchi (, s. 28. tammikuuta 1996 Ibaraki; Osakan prefektuuri) on japanilainen vapaapainin olympiavoittaja, maailmanmestari ja Aasian-mestari. Hän on pituudeltaan 163-senttimetrinen. Hän edustaa Nippon Sport Science Universityn joukkuetta. Hän on kilpaillut aikuisiällä 57–65 kilogramman painoluokissa. Häntä ovat valmentaneet Kenichi Yumoto, Kazuhito Sakae ja Takahiro Wada. Higuchi voitti kadettien eli alle 17-vuotiaiden Aasian- mestaruuden 54 kilogramman sarjassa vuonna 2012. Hän saavutti olympiahopeaa 57 kg:n painoluokassa Rio de Janeirossa 2016. Loppuottelussa hän hävisi georgialaiselle Vladimer Khintšegašvilille pistein 3–4. Seuraavana vuonna hän sai Aasian-mestaruuskilpailuissa pronssia 61 kg:n sarjassa. Hän voitti alle 23-vuotiaiden maailmanmestaruuden 65-kiloisissa vuonna 2018. Higuchi voitti 61 kg:n painoluokassa Aasian-mestaruuden vuonna 2022. Muutamaa kuukautta myöhemmin hän voitti saman sarjan maailmanmestaruuden kukistettuaan loppuottelussa iranilaisen Reza Atrin ylivoimaisella pistevoitolla. MM- kilpailuissa 2023 hän saavutti 57 kg:n sarjassa hopeaa hävittyään loppuottelussa serbialaiselle Stevan Mićićille pistein 4–7. Hän voitti olympiakultaa 57-kiloisissa Pariisissa 2024 kukistettuaan loppuottelussa yhdysvaltalaisen Spencer Leen pistein 4–2. == Lähteet == Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1996 syntyneet Luokka:Elävät henkilöt
Kōtarō Kiyooka

Kōtarō Kiyooka (, s. 12. huhtikuuta 2001) on japanilainen vapaapainin olympiavoittaja. Kiyooka voitti Pariisin olympialaisissa 2024 kultaa 65 kilogramman painoluokassa. Välieräottelussa hän voitti mongolialaisen Tömör- Ochiryn Tulgan pistein 5–1 ja loppuottelussa iranilaisen Rahman Amouzadin pistein 10–3. Kiyooka voitti Japanin-mestaruuden 65 kg:n sarjassa vuonna 2024. Hän voitti samana vuonna olympiakarsintaturnauksen. == Lähteet == Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 2001 syntyneet Luokka:Elävät henkilöt
Kansalaissodassa 1918 kaatuneiden muistomerkki

thumb|Kansalaissodassa 1918 kaatuneiden muistomerkki Hyvinkäällä. Kansalaissodassa 1918 kaatuneiden muistomerkki (vakaumuksensa puolesta kaatuneiden muistokivi) on vuonna 1939 pystytetty muistomerkki Hyvinkäällä Puolimatkan hautausmaalla. Punagraniittisessa muistomerkissä on kuvattuina auringonsäteet ja sylilasta kantava äiti. Muistomerkissä on teksti:Kansalaissodassa 1918 kaatuneiden muistomerkki; Hyvinkaa.fi :"Kansalaissodassa kaatuneitten muistolle :Hyvinkään ja sen ympäristön työläiset v 1939" Vuonna 2019 lisättiin muistomerkkiin 140:n Suomen sisällissodassa kaatuneen punaisen nimet.140 kaatunutta punaista sai nimensä uuteen hautamuistomerkkiin Hyvinkäällä – koskettava tilaisuus tiistaina Puolimatkassa; Aamuposti 17.5.2019 == Katso myös == * Surujen puisto Hyvinkäällä == Lähteet == Luokka:Hyvinkää Luokka:Punaisten muistomerkit
Tioflaviini T

Tioflaviini T (C17H19SN2Cl) eli Basic Yellow 1 on bentsotiatsolijohdannaisiin kuuluva heterosyklinen ja aromaattinen orgaaninen yhdiste. Yhdistettä voidaan käyttää väriaineena. ==Ominaisuudet, valmistus ja käyttö== Huoneenlämpötilassa tioflaviini T on keltaista kiteistä ainetta. Yhdiste liukenee kohtalaisesti veteen ja hyvin etanoliin. Tioflaviini T:n synteesin ensimmäisessä vaiheessa p-toluidiinia kuumennetaan rikin kanssa, jolloin muodostuu dehydrotio-p- toluidiinia. Tämä yhdiste alkyloidaan dimetyylisulfaatin tai metanolin avulla happamissa oloissa.Horst Berneth: "Methine Dyes and Pigments", teoksessa Ullmann's Encyclopedia of Industrial Chemistry, John Wiley & Sons, New York, 2008. Tioflaviini T:tä käytetään värjäämään tektiilejä vihertävänkeltaisiksi ja mustekynien musteissa. Aine sitoutuu erityisesti proteiinien beetalaskoksiin ja värjää erityisesti proteiineja, joissa on runsaasti beetalaskoksia. Tällaisia ovat muun muassa beeta-amyloidi, musiinit ja hyaliini. Värjäytynyt proteiini fluoresoi ja tioflaviini T:tä käytetään esimerkiksi Alzheimerin taudin diagnostiikassa ja virusten värjäämiseen. Tioflaviini T:tä sulfonoimalla saadaan toista väriainetta tioflaviini S:ää. ==Lähteet== == Aiheesta muualla == Luokka:Väriaineet
Gʻazalkent

Gʻazalkent on kaupunki ja Boʻstonliqin piirin hallinnollinen keskus Taškentin alueella Uzbekistanissa. Se sijaitsee Chirchiqjoen vasemmalla rannalla Oqsoqotajoen suussa 65 kilometriä Taškentista koilliseen. Kaupungissa oli 21 600 asukasta vuonna 2016. Paikkakunta on syntynyt vuonna 1932 Chirchiqin vesivoimalaitosten rakentamisen yhteydessä. Siitä tuli kaupunki vuonna 1964. Gʻazalkentissa toimii elintarvike- ja rakennustarviketeollisuutta sekä lasitehdas. Sen lähellä on vesivoimala ja vesirakennuskompleksi. Ympäröivällä maaseudulla tuotetaan lihaa, maitoa, viljaa, vihanneksia, hedelmiä ja silkkikuitua. Chorvoqin tekojärvi ja siihen laskevat vuoristojoet ovat suosittu matkailukohde. ==Lähteet== Luokka:Taškentin alue Luokka:Uzbekistanin kaupungit
Akari Fujinami

Akari Fujinami (, s. 11. marraskuuta 2003 Yokkaichi, Mien prefektuuri) on japanilainen vapaapainin olympiavoittaja, maailmanmestari, Aasian kisojen voittaja ja Aasian mestari. Hän on pituudeltaan 164-senttimetrinen ja saavuttanut arvokilpailuvoittonsa alle 53 kilogramman painoluokassa. Fujinami voitti "kadettien" maailman- ja Aasian-mestaruuden alle 49 kilogramman sarjassa vuonna 2018. Hän voitti samana vuonna alle 15-vuotiaiden Aasian- mestaruuden 54 kg:n painoluokassa. Fujinami voitti maailmanmestaruuden 53 kilogramman sarjassa Oslossa 2021 kukistettuaan loppuottelussa moldovalaisen Iulia Leordan. Hän voitti Aasian-mestaruuden samassa painoluokassa 2022 ja 2023. Hän voitti 53-kiloisten maailmanmestaruuden jälleen Belgradissa 2023 voitettuaan loppuottelussa itsenäisenä urheilijana kilpailleen Vanesa Kaladzinskajan ylivoimaisella pistevoitolla. Hän voitti samana vuonna kultaa myös Aasian kisoissa. Fujinami voitti Pariisin olympialaisissa 2024 kultaa 53 kilogramman painoluokassa. Loppuottelussa hän voitti ecuadorilaisen Lucía Yépezin ylivoimaisella pistevoitolla. Tämä oli hänen 137. peräkkäinen voitto- ottelunsa. Edellisen kerran hän on hävinnyt ottelun Japanin kansallisissa koulukilpailuissa 2017. == Lähteet == Luokka:Japanilaiset naispainijat Luokka:Japanilaiset olympiavoittajat Luokka:Vuonna 2003 syntyneet Luokka:Elävät henkilöt
Mulkkujärvi (Pori)

Mulkkujärvi on Karvianjoen vesistöön kuuluva melko pieni järvi Satakunnassa Porissa entisten Lavian ja Noormarkun kuntien rajalla. Järvi saa vetensä soilta kuten Porrasnevalta, Rajanevalta ja Papinniitusta. Mulkkujärvi laskee vetensä ojan kautta Pitkäjärveen. Mulkkujärven korkeus on 70 mpy ja pinta-ala noin neljä hehtaaria . == Lähteet == Luokka:Lavian järvet Luokka:Noormarkun järvet Luokka:Suodenjoen valuma-alue
Vähä Särkijärvi (Pori)

Vähä Särkijärvi on Karvianjoen vesistöön kuuluva järvi Satakunnassa. Järvi sijaitsee Porin Noormarkussa Kairilan kylässä melko lähellä Pomarkun rajaa. Vetensä järvi saa muun muassa suojellulta Vähäjärvenkeitaalta. Vähä Särkijärven korkeus on 67 mpy ja pinta-ala noin neljä hehtaaria . == Lähteet == Luokka:Noormarkun järvet Luokka:Suodenjoen valuma-alue
Kotajärvi (Pori)

Kotajärvi on Karvianjoen vesistöön kuuluva järvi Satakunnassa nykyään Poriin kuuluvassa Laviassa. Kotajärvi saa vetensä läheisiltä vesijättömailta ja soilta, ja laskee ojan kautta vetensä Suodenjokeen. Järven korkeus on 58 mpy ja pinta-ala noin kolme hehtaaria. == Lähteet == Luokka:Lavian järvet Luokka:Suodenjoen valuma-alue
Vähäjärvi (Pori, Suodenjoen valuma-alue)

Vähäjärvi on melko pieni Karvianjoen vesistöön kuuluva järvi. Se sijaitsee Kairilan kylässä nykyään Poriin kuuluvassa Noormarkussa Satakunnan maakunnassa. Järvi saa vetensä läheisiltä soilta ja ojaa pitkin Kommerinjärvestä. Vähäjärvi laskee vetensä Kommerinojan kautta. Järven korkeus on 70 mpy ja pinta-ala noin kolme hehtaaria . == Lähteet == Luokka:Noormarkun järvet Luokka:Suodenjoen valuma-alue
Lehmijärvi (Pori)

Lehmijärvi on Karvianjoen vesistöön kuuluva järvi Satakunnassa nykyään Poriin kuuluvassa Laviassa. Lehmijärvi saa vetensä läheisiltä soilta ja laskee ojan kautta vetensä Kypäräjärveen. Järven korkeus on 68 mpy ja pinta-ala noin kolme hehtaaria. == Lähteet == Luokka:Lavian järvet Luokka:Suodenjoen valuma- alue
Keuruulle takaisin

Keuruulle takaisin on Juha Vainion kappale, jossa hän kertoo Keuruulla asuneesta ystävästään Akseli Seppäsestä, jota hän paljon arvosti. Hänen silmiinsä oli osunut maakuntalehdestä, että Akseli Seppänen oli kuollut. Laulun mukaan Vainio aina tulee muistamaan Seppäsen ja kaipaamaan Keuruulle takaisin. Vainio levytti tämän laulun vuonna 1986. Reijo Lehtovirta ja Raul Reimanhttps://genius.com/Juha-vainio-keuruulle-takaisin-lyrics/q/writer osallistuivat myös laulun tekoon). Maakuntalehti, joka mainitaan, oli kai Keskisuomalainenhttps://www.kirjastot.fi/kysy/onko-siita-tietoa-mita- lehtea?language_content_entity=fi. == Lähteet == Luokka:Juha Vainion kappaleet